
SHADES -tutkimuksen tietosuojaseloste

Osallistut Turun yliopiston järjestämään tieteelliseen tutkimukseen. Tässä tietosuojaselosteessa kerrotaan, miten henkilötietojasi käsitellään tutkimuksessa.


1. Rekisterinpitäjä

Turun yliopisto, FI-20014 Turku

Yhteyshenkilö tutkimusta koskevissa asioissa: 
Nimi: Tiina Turunen
E-mail: shades@utu.fi 

2. Tietosuojavastaavan yhteystiedot 

Turun yliopiston tietosuojavastaava on tavoitettavissa sähköpostitse dpo@utu.fi ja puhelimitse +358294503009.


3. Kuvaus tutkimuksesta ja henkilötietojen käsittelystä

SHADES-hankkeessa tutkitaan koulukiusaamisen taustalla olevia psykologisia, sosiaalisia, käyttäytymiseen liittyviä ja geneettisiä tekijöitä. Huomio on erityisesti erilaisissa kouluaikana luokkatovereitaan kiusanneissa oppilaissa sekä siinä, miksi valtaosa heistä lopettaa, kun aikuiset puuttuvat käyttäytymiseen, mutta pieni joukko kiusaa puuttumisesta huolimatta. Tutkimuksessa huomioidaan, että kiusaamiseen osallistuu erilaisia oppilaita ja yksilöllisten tekijöiden lisäksi myös sosiaaliset tekijät ja ryhmäpaine vaikuttavat nuorten kaverisuhteisiin ja käyttäytymiseen. Osana tutkimushanketta kerätään uusi tutkimusaineisto yläkouluikäisten nuorten keskuudessa useilla eri menetelmillä, joilla mitataan mm. yläkoululaisten kaverisuhteita, koulukiusaamista, hyvinvointia, sekä yksilöllisiä ja ryhmään liittyviä tekijöitä, jotka voivat selittää sitä, miksi jotkut oppilaat kiusaavat muita. Tutkimusaineisto sisältää kyselyaineiston (online-kyselyt kerran lukuvuodessa 7.-luokasta alkaen), asennetutkimusaineiston (8.-luokalla mobiililaitteilla pelattava ongelmanratkaisupeli) sekä sosiaalisen tiedonkäsittelyn tutkimusaineiston (9.-luokalla toteutettava osatutkimus, jossa hyödynnetään silmänliikemenetelmää). Hankkeen tavoitteena on tarjota koulukiusaamisesta aiempaa kokonaisvaltaisempi näkemys, jonka pohjalta voidaan kehittää interventio-ohjelmia sekä koulujen kiusaamiseen puuttumisen käytänteitä.

SHADES-projektin uuden aineistonkeruun yhteydessä kerättävät henkilötiedot ovat oppilaan nimi ja syntymäaika, koulu, luokka, synnyinmaa, sukupuoli, äidinkieli ja muut kotona puhuttavat kielet, oppilaan erityisen tuen tarpeiden mahdolliset syyt, huoltajien ammatit sekä huoltajien nimet ja sähköpostiosoitteet. 9.-luokalla toteutettavaa osatutkimusta varten oppilailta pyydetään lisäksi sähköpostiosoite. Tutkimukseen osallistuvien koulujen yhteyshenkilöistä kerätään nimet, sähköpostiosoitteet ja työpuhelinnumerot. Hankkeen aikana toteutettavien arpajaisten voittajista kerätään lisäksi osoitteet ja henkilötunnus.

Tutkimuksessa kerättäviä henkilötietoja käsitellään vain tutkimuksen toteuttamisen kannalta tarpeellisessa laajuudessa ja henkilötiedot säilytetään erillään muusta tutkimusaineistosta. Tutkimukseen osallistuvien koulujen yhteyshenkilöiden tiedot kerätään tutkimukseen liittyvää viestintää ja yhteydenpitoa varten. Huoltajien nimet ja yhteystiedot kerätään tutkimussuostumusten hallinnointia sekä mahdollista jatkoviestintää varten. Oppilaiden nimiä käsitellään oppilaskyselyiden toveriarviointiosioiden toteuttamiseksi. Oppilaiden sähköpostiosoitteet pyydetään 9.-luokalla toteutettavan osatutkimuksen osallistujarekrytointia varten. Oppilaita koskevat muut tiedot kerätään taustamuuttujiksi tutkimuskysymysten tarkastelua ja analysointia varten. Arpajaisvoittajien osoitteet ja henkilötunnus kerätään palkintojen toimittamista sekä tulorekisteri-ilmoituksen tekemistä varten.

4. Henkilöt, jotka osallistuvat henkilötietojen käsittelyyn

· Tutkimuksen vastuullinen johtaja Tiina Turunen
· Tutkimusryhmän muut jäsenet:
· tutkijat (4)
· tutkimuskoordinaattori
· Turun yliopistolle myöhemmin palkattavat tutkimusavustajat (4-6)

5. Henkilötietojen käsittelyn kesto 

SHADES-tutkimuksen aineistonkeruu toteutetaan vuoden 2027 huhtikuusta vuoden 2029 toukokuuhun. Henkilötietoja käsitellään vuoden 2026 syksystä alkaen, jolloin kerätään tutkimukseen rekrytoitujen koulujen yhteyshenkilöitä koskevat tiedot. Nimiä tai muita henkilötietoja ei säilytetä tutkimusaineistossa, vaan ne säilytetään erillisellä Turun yliopiston verkkoasemalla, ja tuhotaan tutkimushankkeen päätyttyä. Osallistujat voivat vaatia henkilötietojensa poistamista erilliseltä verkkoasemalta milloin tahansa. 

Yksinomaan arpajaisia varten kerätyt henkilötiedot (osoite ja henkilötunnus) hävitetään niiden henkilöiden osalta, jotka eivät ole voittaneet arpajaisissa, välittömästi arvonnan suorittamisen jälkeen. Arvonnan voittaneiden henkilöiden henkilötietoja säilytetään rekisterinpitäjän käytännön mukaisesti 20 vuoden ajan arvonnan suorittamisesta. 

[bookmark: _Hlk239600832]Aineisto arkistoidaan ilman tunnistetietoja FAIR-dataperiaatteiden mukaisesti. Henkilötietoja säilytetään enintään 20 vuotta tutkimushankkeen rahoitusjakson päättymisen jälkeen (28.2.2030) mahdollisia jatkotutkimuksia varten. Tuohon saakka henkilötietojen säilyttämisen tarpeellisuus arvioidaan 5 vuoden välein tutkimuksen päättymisestä. Henkilötiedot tuhotaan tietoturvallisella tavalla, jos arvioinnissa todetaan, ettei suunnitteilla ole jatkotutkimusta, mutta kuitenkin viimeistään 20 vuoden säilytysajan päätyttyä. 

6. Henkilötietojen lainmukainen käsittelyperuste 

Henkilötietojen käsittely perustuu tietosuoja-asetuksen 6(1) artiklan alakohtaan: 

☒ yleistä etua koskeva tehtävä:
	☒ tieteellinen tai historiallinen tutkimus tai tilastolliset tarkoitukset
	☐ tieteellisten aineistojen tai kulttuuriperinnöllisten materiaalien arkistointi
☒ rekisteröidyn suostumus
☒ rekisterinpitäjän lakisääteisen velvoitteen noudattaminen
☐ rekisterinpitäjän tai kolmannen osapuolen oikeutettu etu

Arvontaa koskeva henkilötietojen käsittely perustuu rekisteröidyn ja rekisterinpitäjän väliseen sopimukseen, joka on syntynyt rekisteröidyn luovuttaessa tietonsa rekisterinpitäjälle arvontaan osallistumiseksi. Käsittely on tarpeen rekisterinpitäjän ja rekisteröidyn välisen arvontaan osallistumista koskevan sopimuksen täytäntöönpanemiseksi. Arvonnan voittaneiden tietojen ilmoittaminen Verohallinnolle tuloveroilmoituksen tekemistä varten perustuu lakisääteiseen velvoitteeseen.

7. Tutkimusaineistoon sisältyvät henkilötiedot

· Oppilaiden nimet
· Oppilaiden syntymäaika
· Oppilaiden sukupuoli
· Oppilaiden koulu- ja luokkatiedot
· Oppilaiden synnyinmaa, äidinkieli ja muut kotona puhuttavat kielet
· Oppilaiden erityisen tuen tarpeiden syyt
· Oppilaiden sähköpostiosoite
· Huoltajien ammatit
· Huoltajien nimet ja sähköpostiosoitteet
· Koulujen yhteyshenkilöiden nimet, sähköpostiosoitteet ja työpuhelinnumerot
· Arpajaisvoittajien osoitteet ja henkilötunnukset


8. Erityiset henkilötietoryhmät (arkaluontoiset henkilötiedot)

Tutkimuksessa käsitellään seuraavia erityisiin henkilötietoryhmiin kuuluvia henkilötietoja:
Huoltajien suostumuslomakkeissa kysytään tietoja lapsen mahdollisista erityisen tuen tarpeista/syistä.

Erityisten henkilötietoryhmien käsittely perustuu tietosuoja-asetuksen 9 artiklan 2 kohdan alakohtaan:

☒ yleistä etua koskeva tehtävä:
	☒ tieteellinen tai historiallinen tutkimus tai tilastolliset tarkoitukset
	☐ tieteellisten aineistojen tai kulttuuriperinnöllisten materiaalien arkistointi
☐ rekisteröidyn suostumus
☐ rekisterinpitäjän lakisääteisen velvoitteen noudattaminen


9. Henkilötietojen keräämisen lähteet

Tutkimuksen aineistonkeruuseen osallistuvien koulujen yhteyshenkilöiden nimet ja yhteystiedot pyy-detään kouluilta. Oppilaiden nimet ja luokkatiedot pyydetään kouluilta, ja toimitetaan tutkimusryhmälle suojatun yhteyden kautta. Muut oppilasta koskevat henkilötiedot kerätään osana pitkittäistutkimuksen huoltajien tutkimussuostumuslomaketta. Arpajaisvoittajien osalta tiedot pyydetään huoltajilta sähköpostitse tai puhelimitse. Oppilaita pyydetään kyselyssä ilmoittamaan syntymäaikansa, sukupuolensa sekä huoltajien ammatit. 8.-luokan kyselyn lopussa oppilaita pyydetään ilmoittamaan halutessaan sähköpostiosoitteensa 9.-luokalla toteutettavaa osatutkimusta varten. 


10. Henkilötietojen suojatoimenpiteet

Tietojärjestelmissä käsiteltäviä tietoja suojataan seuraavilla tavoilla:
☒ käyttäjätunnus ja salasana 
☒ käytön rekisteröinti/lokitus 
☒ kulunvalvonta 
☒ salaus/kryptaus 
☐ kaksivaiheinen tunnistautuminen
☐ muu, mikä:

Tutkimusaineisto säilytetään käyntivalvotuilla ja kryptatuilla Turun yliopiston verkkolevyillä. Suoria henkilötietoja (nimi; sähköposti, puhelinnumero; osoite, henkilötunnus) sisältävät tiedot säilytetään salatussa ja salasanasuojatussa Wellu-kyselytyökalussa (palveluntarjoaja: Anders Innovations Oy) Turun yliopiston salatuilla palvelimilla ja/tai käyntivalvotuilla ja kryptatuilla Turun yliopiston verkkolevyillä. Vain rajatuilla tutkimusryhmän jäsenillä, joiden työtehtäviin henkilötietojen käsittely kuuluu, on pääsy suoriin henkilötietoihin, ja pääsyä valvoo tutkimushankkeen vastuullinen tutkija. 

Manuaalista aineistoa (esim. paperimuodossa palautetut huoltajien tutkimussuostumuslomakkeet) suojataan säilyttämällä aineisto lukitussa tilassa, johon vain asianmukaisilla henkilöillä on pääsy. Lomakkeet tuhotaan tietoturvallisesti, kun tiedot on siirretty digitaaliseen muotoon Turun yliopiston salatuille palvelimille. 

Suorien tunnistetietojen käsittely:
☐ Aineisto kerätään ilman suoria tunnistetietoja
☒ Suorat tunnistetiedot poistetaan analysointivaiheessa: 
Tutkimusaineisto pseudonymisoidaan automaattisesti kyselytyökalussa jo ennen aineiston lataamista Turun yliopiston verkkolevyille. Aineistoa käsitellään ainoastaan käyttäen nimettömiä oppilaskohtaisia ID-numeroita, ja nimet säilytetään erillään aineistosta. ID-avain, joka yhdistää nimet tutkimusdataan, ei ole koskaan näkyvissä tutkijoille.
☐ Aineisto analysoidaan suorin tunnistetiedoin


11. Henkilötietojen siirtäminen ja jakaminen kolmansille osapuolille

Henkilötietoja siirretään seuraaville vastaanottajille rekisterinpitäjän ulkopuolelle: 

Kaikki aineisto tallennetaan Turun yliopiston salatuille palvelimille tai verkkolevyille. Turun yliopiston lisäksi henkilötietojen käsittelijänä toimii Anders Innovations Oy (Wellu-kyselytyökalun palveluntarjoaja). Rekisterinpitäjän (Turun yliopisto) ja tietojen käsittelijöiden roolit ja työnjako määritellään osapuolten välisessä sopimuksessa.

12. Henkilötietojen siirtäminen EU:n tai ETA:n ulkopuolelle

Henkilötietoja ei siirretä Euroopan unionin tai Euroopan talousalueen ulkopuolelle.


13. Henkilötietojen käsittely tutkimuksen päättymisen jälkeen

☐ Tutkimusaineisto poistetaan

☐ Tutkimusaineisto säilytetään tämän tutkimuksen tulosten luotettavuuden arvioimista varten:
	☐ ilman suoria tunnistetietoja ☐ tunnistetiedoin

☒ Tutkimusaineisto säilytetään myöhempää, yhteensopivaa tieteellistä tutkimusta varten tietosuoja-asetuksen vaatimusten mukaisesti:
	☒ ilman suoria tunnistetietoja ☐ tunnistetiedoin


Tutkimusprojektin jälkeen sellainen aineisto ja meta-aineisto, joka voidaan avata, arkistoidaan anonymisoituna sopivaan data-arkistoon (esim. Yhteiskuntatieteellinen Tietoarkisto https://www.fsd.tuni.fi/fi/). Tämän jälkeen aineisto on hyödynnettävissä muiden tutkijoiden käyttöön. Suostumuksen tällaiseen tutkimukseen voi antaa tutkimusryhmän johtaja (Turunen).

Tutkimusaineiston säilytys perustuu tietosuoja-asetuksen 5 artiklan 1 kohdan b ja e alakohtiin. Tutkimusaineiston uudesta tutkimuskäytöstä tiedotetaan tutkittaville hankkeen nettisivuilla.


14. Rekisteröidyn oikeudet sekä niihin tehtävät poikkeamat

Lisätietoa tietosuoja-asetuksen mukaisista oikeuksistasi antaa kohdassa 1 mainittu yhteyshenkilö.

Rekisteröidyn oikeudet

Tietosuoja-asetuksen mukaan rekisteröidyllä on oikeus:
· tarkistaa itseään koskevat tiedot (15 artikla)
· oikaista omia tietoja (16 artikla)
· poistaa tiedot ja tulla unohdetuksi (17 artikla)
· rajoittaa omien tietojen käsittelyä (18 artikla)
· siirtää tiedot rekisterinpitäjältä toiselle (20 artikla)
· vastustaa tietojen käsittelyä (21 artikla)
· olla joutumatta automaattisen päätöksenteon kohteeksi (22 artikla)

Rekisteröity ei kuitenkaan voi käyttää kaikkia oikeuksia kaikissa tilanteissa, riippuen esimerkiksi siitä, mikä on henkilötietojen käsittelyperuste.

Rekisteröidyn oikeuksiin tehtävät poikkeamat

Tietosuojalainsäädäntö mahdollistaa rekisteröidyn oikeuksista poikkeamisen silloin, kun henkilötietoja käsitellään tieteellisessä tutkimuksessa ja oikeuksien toteuttaminen estäisi tai vaikeuttaisi suuresti käsittelyn tarkoitusten saavuttamista. Tarve tehdä poikkeamia rekisteröityjen oikeuksiin arvioidaan aina tapauskohtaisesti. 

Tämän tietosuojaselosteen tutkimuksessa on todennäköisesti tarpeen tehdä poikkeamia seuraaviin rekisteröityjen oikeuksiin:

☒ Oikeus tarkistaa itseään koskevat tiedot (15 artikla)
☐ Oikeus oikaista omia tietoja (16 artikla)
☒ Oikeus poistaa tiedot ja tulla unohdetuksi (17 artikla)
☐ Oikeus rajoittaa omien tietojen käsittelyä (18 artikla)
☐ Oikeus vastustaa tietojen käsittelyä (21 artikla)

Syyt poikkeuksiin: 
Osallistujilla on oikeus tarkistaa itseään koskevat tiedot. Tarkastusoikeus ei ulotu osallistujien antamiin toveriarviointeihin, jotta muiden rekisteröityjen oikeudet ja anonymiteetti eivät vaarannu.  

Osallistujilla on oikeus pyytää tunnistetietojensa poistamista. Kuitenkin pyyntöön
asti kerätty muu tutkimusaineisto säilytetään nimettömänä (käsittelyperusteena
Yleinen etu (tieteellinen tutkimus)), mikäli aineiston tuhoaminen estäisi tutkimuksen tavoitteiden toteutumisen. Tämä arvioidaan tapauskohtaisesti. 


Valitusoikeus

Sinulla on oikeus tehdä valitus tietosuojavaltuutetulle, jos koet, että henkilötietojasi on käsitelty soveltuvan tietosuojalainsäädännön vastaisesti.

Tietosuojavaltuutetun yhteystiedot:

Tietosuojavaltuutetun toimisto
Käyntiosoite: Lintulahdenkuja 4, 00530 Helsinki
Postiosoite: PL 800, 00531 Helsinki
Puhelinvaihde: 029 566 6700
Sähköposti (kirjaamo): tietosuoja(at)om.fi

